અત્રે ઉલ્લેખનીય છે કે એન.ડી. તિવારી સેક્સ સ્કેન્ડલ તથા તેમના જૈવિક પુત્ર રોહિત શેખર મામલે મીડિયામાં ચર્ચામાં રહ્યા હતા. તિવારી આંધ્ર પ્રદેશના ગર્વર્નર હતા ત્યારે એક ન્યૂઝ ચેનલ દ્વારા રાજભવનમાં તેઓ ત્રણ યુવતીઓ સાથે કઢંગી હાલતમાં હોવા અંગેનો વીડિયો પ્રસારિત કરવામાં આવતા રાજકીય હલચલ મચી ગઇ હતી. આ સિવાય એન.ડી. તિવારીનો પુત્ર હોવાનો રોહિત શેખરે કોર્ટમાં દાવો માડ્યો હતો અને ડીએનએ ટેસ્ટ બાદ સાબિત થયું હતું કે રોહિત શેખર એન.ડી. તિવારીનો પુત્ર છે અને ઉજ્જવલા તિવારી તેની માતા છે. સમગ્ર વિવાદ બાદ 88 વર્ષની ઉંમરે ઉજ્જવલાને એનડી તિવારીએ પોતાની પત્ની તરીકે સ્વીકારી તેની સાથે વિધિવત લગ્ન કર્યા હતા અને રોહિત શેખરને પોતાનો પુત્ર માન્યો હતો.